Casillas jirtira l-applikazzjoni għall-kariga ta' President tal-Assoċjazzjoni Spanjola
Imtella' Ġunju 16, 2020 Iker Casillas, l-ex gowlkiper Champion tad-Dinja ta' Spanja, qal li se jkun qed jirtira l-applikazzjoni tiegħu għall-kariga ta' President tal-Federazzjoni Spanjola tal-Futbol. Casillas qal li se jkun qed jagħmel dan minħabba dak li għaddejja d-dinja minnu minħabba l-coronavirus, speċjalment Spanja. Aktar minn 27,000 persuna mietu fi Spanja minħabba l-virus. Casillas għadu ma rtirax uffiċjalment mill-karriera ta' plejer iżda għadu ma lagħabx partita waħda għal Porto minn April 2019, l-istess żmien li kien tah attakk tal-qalb ħafif waqt it-taħriġ.